На основу члана 44. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон и 47/2018), члана 56. Статута Општине Чајетина („Сл.лист општине Чајетина“, број 7/2008) и на основу Програма коришћења средстава за финансирање послова безбедности саобраћаја на територији Општине Чајетина за 2018. годину, Председник општине Чајетина уз сагласност Општинског већа на седници одржаној 26. октобра 2018.године, расписује

**ЈАВНИ ПОЗИВ ЗА ДОДЕЛУ АУТО СЕДИШТА ЗА ДЕЦУ РОЂЕНУ У 2018. ГОДИНИ**

**1.**

Општина Чајетина у сарадњи са Агенцијом за безбедност саобраћаја Републике Србије дана 05.11.2018. године у 12 часова врши доделу 40 дечијих ауто седишта, категорије 9-36 килограма.

Позивају се родитељи са територије општине Чајетина, чије су деца рођена у периоду од 01.01.2018. године до 31.07.2018. године да поднесу захтев за доделу бесплатних ауто седишта за децу у путничким возилима.

**2.**

Критеријуми за доделу аутоседишта су да оба родитеља имају пребивалиште на територији Општине Чајетина и поседовање моторног возила-аутомобила.

**3.**

Потребна документација која се прилаже приликом пријављивања:

* Очитана лична карта родитеља или потврда о пребивалишту
* Извод из матичне књиге рођених детета(фотокопија)
* Очитана саобраћајна дозвола или копија овлашћења о управљању моторним возилом
* Попуњен пријавни формулар.

**4.**

Пријаве за доделу аутоседишта за децу по овом јавном позиву могу се поднети непосредно на писарници Oпштинске управе Чајетина.

Пријава се подноси на прописаном обрасцу који се може преузети на сајту Општине Чајетина или на писарници Oпштинске управе.

Рок за подношење пријава почиње да тече од дана објављивања до 31.10.2018. године у 15 часова.

**5.**

Приликом одлучивања у обзир ће се узети само пријаве које су благовремене и уредне. Благовремена пријава је она пријава која стигне у писарницу Oпштинске управе најкасније до 31.10.2018. године у 15 часова. Уредна пријава је она пријава која је поднета на прописаном обрасцу, уз коју је достављена тражена документација и која је потписана од стране подносиоца.

**6.**

У случају да је број подносилаца благовремених и уредних пријава већи од броја расположивих аутоседишта(40) предност ће имати онај подносилац који је раније поднео пријаву па све док се не расподеле расположива аутоседишта.

 **ПРЕДСЕДНИК**

 **ОПШТИНЕ ЧАЈЕТИНА**

 *Милан Стаматовић*

**ОПШТИНА ЧАЈЕТИНА**

 **ПРЕДМЕТ: Захтев за доделу ауто седишта за децу**

 У складу са објављеним јавним позивом уредно подносим захтев за дечије ауто седиште и прилажем :

 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 Подносилац захтева,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 адреса:\_\_\_\_\_\_\_\_\_\_\_\_\_\_\_\_\_\_\_\_\_\_\_

 контакт телефон:\_\_\_\_\_\_\_\_\_\_\_\_\_\_\_\_